**PRIMJENA NOVOG ZAKONODAVNOG OKVIRA ZA SLUŽBENIČKI SISTEM NA LOKALNOM NIVOU**

Na radionici „Primjena novog zakonodavnog okvira za službenički sistem na lokalnom nivou“, održanoj od 29-30. oktobra 2018, na Cetinju, definisani su sljedeći

**Z A K Lj U Č C I**

1. **Preporučuje se** sa jedinicama lokalne samouprave da animiraju stručna lica u opštinama da se jave na javni poziv Uprave za kadrove, za izbor stručnih lica u odgovarajućoj oblasti rada i istaknutih stručnjaka u odgovorajućoj oblasti rada, radi sačinjavanja liste stručnih lica, odnosno istaknutih stručnjaka koji će biti članovi Komisije za provjeru znanja, sposobnosti, kompetencija i vještina, odnosno Komisije za provjeru komptencija, znanja i sposobnosti. Napominjemo da se javni poziv navršava 11. novembra 2018.
2. **Obavezuje se** Ministarstvo javne uprave da u saradnji sa Upravom za kadrove razmotri mogućnost obuka za elektronsko testiranje kandidata i izradu pravilnika o organizaciji i sistematizaciji radnih mjesta.
3. **Obavezuje se** Ministarstvo javne uprave da dostavi ažurirani upitnik za popunjavanje broja zaposlenih jedinicama lokalne samouprave, a jedinice lokalne samouprave da u roku od pet dana od dana slanja upitnika dostave komentare na inovirani upitnik, uz dostavljanje preporuka povodom organizacije novih radionica za efikasnu primjenu novog zakonodavnog okvira za službenički sistem na lokalnom nivou.
4. **Obavezuje se** Ministarstvo javne uprave da u slučaju izmjena i dopuna Zakona o lokalnoj samoupravi detaljnije sagleda pitanje internih oglasa u cilju stvaranja mogućnosti za bolju fluktuaciju službenika u jedinicama lokalnih samouprava.
5. **Obavezuje se** Ministarstvo javne uprave da intenzivira komunikaciju sa Ministarstvom finansija, u cilju obezbjeđivanja svih neophodnih pretpostavki za sprovođenje sporazumnog prestanka radnog odnosa, uključujući i isplatu oprepmina.
6. **Preporučuje se** jedinicama lokalne samouprave da prilikom shodne primjene Zakona o državnim službenicima i namještenicima na lokalnom nivou, one odredbe koje se tiču Upave za kadrove posmatraju kao i odredbe koje se tiču jedinica za upravljanje ljudskim resursima na lokalnom nivou.
7. **Preporučuje se** jedinicama lokalne samouprave da se po pitanju tumačenja VI i VII stepena stručnih kompetencija zaposlenih, obrate Ministarstvu prosvjete u cilju dobijanja mišljenja za stručni kadar sa navršenom višom školom.